С Ъ О Б Щ Е Н И Е
На 24.07. т.г. в ИАНМСП се проведе среща с участието на посланика на Р. България в Берн – г-жа Меглена Плугчиева във връзка с планирани прояви от българска страна в Швейцария до края на настоящата година, финансирани от Агенцията за насърчаване на малките и средни предприятия.
Обсъдени бяха намеренията на браншовата камара по машиностроене за организирането на кооперационна борса на български  с швейцарски машиностроителни фирми през м.ноември т.г. в Цюрих и координирането с такава на Българо-швейцарската камара,  която е планирана за провеждане по същото време в Цюрих. Г-жа Плугчиева информира и за възможността за стартирането на проект за изучаване опита на Швейцария в областта на дуалното обучение, проблематика от особена важност за фирмите от машиностроенето.

